Source: https://www.podnikajte.sk/dan-z-prijmov/transformacia-vysledku-hospodarenia-2018-priklad
Timestamp: 2019-03-26 00:24:18+00:00

Document:
Transformácia výsledku hospodárenia na základ dane za rok 2018 – praktický príklad | Podnikajte.sk
Pripočítateľnými položkami môže účtovná jednotka upraviť výsledok hospodárenia pred zdanením, napríklad aj stratu na základ dane a naopak, odpočítateľnými položkami je možné pretransformovať výsledok hospodárenia, napríklad zisk na daňovú stratu. Problematiku, ako aj časté pripočítateľné a odpočítateľné položky sme popísali v článku Úprava výsledku hospodárenia na základ dane za rok 2018.
V roku 2018 vykonávame transformáciu výsledku hospodárenia na základ dane v daňovom priznaní k dani z príjmov právnických osôb v II. časti – výpočet základu dane a dane na nasledovných riadkoch daňového priznania:
riadok 100: uvedieme sumu výsledku hospodárenia pre zdanením zistený v účtovníctve,
riadok 110 až riadok 180 (súčet na riadku 200): uvedieme pripočítateľné položky, t.j. položky, ktoré zvyšujú základ dane,
riadok 210 až riadok 290 (súčet na riadku 300): uvedieme odpočítateľné položky, t.j. položky, ktoré znižujú základ dane,
riadok 302 až 308: uvedieme položky upravujúce základ dane.
Praktický príklad transformácie výsledku hospodárenia na základ dane za rok 2018
Spoločnosť ABCX, s.r.o. vykázala za rok 2018 výsledok hospodárenia pred zdanením zistený v účtovníctve: účtovnú stratu 19 320,16 eur. Výsledok hospodárenia na základe dane za rok 2018 upravila nasledovne:
Položky zvyšujúce výsledok hospodárenia alebo rozdiel medzi príjmami a výdavkami (riadok 110 až riadok 180)
Údaje v €
Sumy, ktoré neoprávnene znížili príjmy vrátane rozdielu podľa § 17 ods. 5 zákona a sumy nepeňažných plnení, ak nie sú súčasťou sumy v r. 100 110 8500 eur Zostatková hodnota technického zhodnotenia na nehnuteľnosti, ktorú spoločnosť prenajala, pričom nájomca na nej vykonal technické zhodnotenie so súhlasom spoločnosti. Po ukončení nájmu odovzdal nájomca nehnuteľnosť s technickým zhodnotením bezplatne.
Výdavky (náklady), ktoré nie sú daňovými výdavkami podľa § 21 alebo § 21a zákona alebo ktoré boli vynaložené v rozpore s § 19 zákona, okrem súm uvedených v r. 140, 150 a 180 (tabuľka A – III. časť) 130 6639 eur tabuľka A III. časť
Sumy podľa § 17 ods. 19 zákona, ktoré neboli zaplatené do konca zdaňovacieho obdobia 140 6500 eur Nájomné za december 2018 spoločnosť uhradila až 3.1.2019 : suma 1 500 € + faktúra za poskytnuté právne služby v roku 2018 uhradená až 28.1.2019: suma 5 000 €
Rozdiel, o ktorý odpisy hmotného majetku uplatnené v účtovníctve prevyšujú daňové odpisy tohto majetku (tabuľka B – III. časť) 150 10000 eur Účtovné odpisy: 85 000 €, daňové odpisy: 75 000 € (ak by bol opačný výsledok, uvádzame rozdiel na riadku 250)
Ostatné položky zvyšujúce r. 100, neuvedené v r. 110 až 170 180 3000 eur neuhradený záväzok splatný v decembri 2017: 15 000 €, 20 % z 15 000 = 3 000 €
Medzisúčet (r. 110 + r.130 + r.140 + r.150 + r.170 + r.180) 200 34639 eur
Tabuľka A - III. časť:
Obstarávacia cena obchodného podielu alebo zmeny prevyšujúca príjem z predaja (§ 19 ods. 2 písm. g) zákona ) v znení účinnom do 31. decembra 2015 a vstupnej ceny obchodného podielu alebo zmeny podľa § 25a zákona prevyšujúcej príjem z predaja (§ 19 ods. 2 písm. g)) obstaraných po 31.decembri 2015 2 1800 eur >predaj obchodného podielu so stratou:spoločnosť kúpila obchodný podiel v inej spoločnosti za obstarávaciu cenu 15 000 € a predala ho za 13 200 €, strata z predaja: 1 800 €
Spotreba pohonných látok zaúčtovaná v nákladoch presahujúca sumu určenú na základe spotreby pohonných látok vypočítanej podľa § 19 ods. 2 písm. l) zákona 3 225,50 eur nadspotreba pohonných látok na účte 501.699 v sume 225,50 €, spoločnosť uplatňuje do nákladov spotrebu pohonných látok podľa technického preukazu, pričom spotreba pohonných látok do limitu je uvedená na účte 501.601 a nadspotreba je uvedená na účte 501.699
Rozdiel medzi menovitou hodnotou pohľadávky alebo jej nesplatenej časti a nižším príjmom z jej postúpenia alebo výškou opravnej položky uznanej za daňový výdavok podľa § 20 zákona, ak súčasťou postúpenej pohľadávky je aj jej príslušenstvo, ktoré bolo zahrnuté do zdaniteľných príjmov, uvádza sa aj rozdiel medzi hodnotou príslušenstva a nižším príjmom z jej postúpenia (§ 19 ods. 3 písm. h) zákona) 4 800 eur postúpenie vlastnej pohľadávky v hodnote 5 800 € inej spoločnosti za 5 000 €, k pohľadávke nebola tvorená opravná položka, splatnosť: jún 2018
Výdavky na reprezentáciu a reklamné predmety podľa § 21 ods. 1 písm. h) zákona okrem alkoholických nápojov podľa § 4 ods. 3 zákona č. 530/2011 Z. z. o spotrebnej dani z alkoholických nápojov 6 963,50 eur výdavky na reprezentáciu a reklamné predmety zaúčtované na účte 513.001: náklady na občerstvenie na firemnom večierku, na obchodnom rokovaní, na účte 513.002: náklady na reklamné predmety s jednotkovou cenou viac ako 17 eur
Manká a škody presahujúce prijaté náhrady (§ 21 ods. 2 písm. e) zákona ) 7 250 eur manko na tovare zistené pri inventarizácii vo výške 800 €, náhrada od zamestnanca len vo výške 550 €
Tvorba rezerv neuznaná za daňový výdavok podľa § 21 ods. 2 písm. j) zákona 10 1500 eur tvorba rezervy na účte 518.299 - rezerva na audit za rok 2018
Výdavky (náklady) neuznané za daňové výdavky podľa § 19 ods. 2 písm. t) zákona 15 900 eur výdavky 20 % na majetok používaný aj na súkromné účely (odpisy, údržba), 80 % výdavky sú daňovým výdavkom spoločnosti
Ostatné výdavky (náklady) neuznané za daňové výdavky, neuvedené v 1 až 15 16 200 eur daň zaplatená za výhercu súťaže, ktorú vyhlásila spoločnosť
Úhrn riadkov 1 až 16 (k r. 130 - II. časti) 17 6639 eur
Položky znižujúce výsledok hospodárenia alebo rozdiel medzi príjmami a výdavkami (riadok 210 až riadok 290)
Príjmy, ktoré nie sú predmetom dane podľa § 12 ods. 7 zákona, ak sú súčasťou sumy v r. 100 a príjmy nezahrňované do základu dane podľa § 17 ods. 3 písm. a) zákona 210 35,50 eur úroky na termínovanom vklade v banke
Sumy podľa § 17 ods. 19 zákona v znení účinnom do 31.12.2014, podľa § 52 ods. 12 a § 17 ods. 19 zákona, ktoré boli zaplatené v zdaňovacom období, ak nie sú súčasťou sumy v r. 100 270 5900 eur úhrada zmluvnej pokuty vo výške 2 500 € zaúčtovaná v účtovníctve v r. 2014, uhradená 15.1.2018; výdavok na právne služby vo výške 3 400 € za rok 2017 (uhradené v r. 2018)
Ostatné položky znižujúce r. 100, neuvedené v r. 210 až 280 290 1950 eur rozdiel, o ktorý daňová zostatková cena vyradeného majetku pri predaji prevyšuje účtovnú zostatkovú cenu : 550 €; zrušenie rezervy na audit (vytvorená v roku 2017): 1400 €
Medzisúčet (r.210+r.220+r.230+r.240+r.250+r.260+r.270+r.280+r.290) 300 7885,50 eur
Úprava výsledku hospodárenia na základ dane:
Výsledok hospodárenia pred zdanením 100 -19320,16 eur zistený v účtovníctve
Pripočítateľné položky (zvyšujúce základ dane) 200 34639 eur
Odpočítateľné položky (znižujúce základ dane) 300 7885,50 eur
Základ dane (+) alebo daňová strata (-) (r.100+r.200-r.300+r.10 tabuľky H) 301 7433,34 eur 19 320,16 (-) + 34 639 - 7885,50
Po úprave výsledku hospodárenia na základ dane je zo straty (výsledku hospodárenia – 19 320,16 eur) základ dane vo výške + 7433,34 eur. Uvedený základ dane upraví spoločnosť o odpočet daňovej straty a vypočíta daň z príjmov na riadku 600. Vypočítanú daň z príjmov upraví spoločnosť o zaplatené preddavky na daň z príjmov a zaplatenú daňovú licenciu z predchádzajúcich období.
Informácie o daňovom priznaní k dani z príjmov právnickej osoby, či o tom ako ho podať si môžete prečítať v článku Daňové priznanie právnickej osoby za rok 2018 alebo Ako vyplniť daňové priznanie právnickej osoby za rok 2018.

References: § 17
 § 21
 § 21
 § 19
 § 17
 § 25
 § 19
 § 20
 § 21
 § 4
 § 21
 § 19
 § 12
 § 17
 § 17
 § 52
 § 17